open-index/open-wikipedia-markdown huggingface dataset:
Καρά Αχμέτ πασάς

Ο **Καρά Αχμέτ Πασάς** (τούρκικα:Kara Ahmet Paşa) (; - 28 Σεπτεμβρίου 1555) ήταν Μεγάλος Βεζίρης  κατά τους χρόνους 1553 - 1555,επί βασιλείας Σουλεϊμάν Α΄.Ο Καρά Αχμέτ Πασάς ήταν επίσης γαμπρός του Σουλεϊμάν,καθώς είχε παντρευτεί την αδερφή του,Φατμά Σουλτάν.

## Ζωή

Ο Καρά Αχμέτ Πασάς καταγόταν από την Αλβανία,αλλά δεν ξέρουμε πότε ακριβώς γεννήθηκε.Στην αρχή ήταν Μπεϊλερμπέης της Ρωμυλίας.Ο Καρά Αχμέτ Πασάς ήταν σύζυγος της Φατμά Σουλτάν που ήταν αδερφή του Σουλεϊμάν Α΄ και κόρη του Σελίμ Α΄.Ο Καρά Αχμέτ Πασάς έγινε βεζίρης μετά την καθαίρεση του Ρουστέμ Πασά (6 Οκτωβρίου 1553) μέχρι τις 28 Σεπτεμβρίου 1555.Μετά την καθαίρεση του Ρουστέμ Πασά,ο Ρουστέμ συνεργάστηκε με την Χουρέμ Σουλτάν με αποτέλεσμα το 1555 να εκτελεστεί από τον Σουλεϊμάν.Τάφηκε στο Τέμενος Καρά Αχμέτ Πασά που φτιάχτηκε από τον Μιμάρ Σινάν προς τιμήν του.

## Δείτε επίσης
*Σουλεϊμάν Α΄ ο Μεγαλοπρεπής
*Μεγάλος Βεζίρης
*Κατάλογος Μεγάλων Βεζίρηδων

Κατηγορία:Μεγάλοι Βεζίρηδες
Κατηγορία:Σουλεϊμάν Α΄ ο Μεγαλοπρεπής
Αριάδνη A-414 (πετρελαιοφόρο)

Το **Αριάδνη A-414** (πρώην USS Tombigbee AOG-11) είναι ένα από τα δύο Πετρελαιοφόρα τύπου Patapsco που παραχωρήθηκαν από τις Ηνωμένες Πολιτείες Αμερικής στο Ελληνικό Πολεμικό Ναυτικό, το άλλο ήταν το Αρέθουσα A-377.

## Ιστορία
Ναυπηγήθηκε στις 23 Οκτωβρίου 1942 στις Ηνωμένες Πολιτείες Αμερικής και σύμφωνα με τις προδιαγραφές του είχε τη δυνατότητα πετρελεύσεως εν πλω δύο σκαφών ταυτοχρόνως, ένα από κάθε πλευρά. Η μεταφορική του ικανότητα ήταν περίπου 2.200 τόνους πετρελαίου. Η καθέλκυσή του έγινε στις 18 Νοεμβρίου 1943 και ενετάγη στο Πολεμικό Ναυτικό των ΗΠΑ στις 13&nbsp;Ιουλίου 1944 στην Νέα Ορλεάνη, ως «*Tombigbee AOG-11*» από το όνομα ενός ποταμού στην Αλαμπάμα που στην ινδιάνικη γλώσσα σημαίνει «δημιουργοί φερέτρου».

### Πολεμική δράση

### Μετάταξη
Στις 31&nbsp;Μαΐου 1972 στο Περλ Χάρμπορ της Χαβάης διατάχθηκε να προετοιμαστεί για αδρανοποίηση και στις 7&nbsp;Ιουλίου παροπλίστηκε από το ναυτικό των Η.Π.Α. και παραχωρήθηκε στην ελληνική κυβέρνηση σύμφωνα με τους όρους του «Προγράμματος Στρατιωτικής Βοήθειας». Στο Περλ Χάρμπορ, η παραλαβή του έγινε από τον Πλωτάρχη Ι. Οικονομόπουλο. Πήρε το όνομα «*Αριάδνη A-414*» από την μυθική κόρη του βασιλιά Μίνωα η οποία βοήθησε τον Θησέα να ξεφύγει από το λαβύρινθο. Έκτοτε το πλοίο ανήκε στη Διοίκηση Αντιτορπιλικών και υπηρέτησε το Ελληνικό Πολεμικό Ναυτικό ως δεξαμενόπλοιο στήριξης μέχρι το 1979. Η υποστολή της σημαίας του και ο παροπλισμός του έγινε στις 11&nbsp;Φεβρουαρίου 2003 στον Ναύσταθμο Σαλαμίνας.

## Πλοία με το όνομα «''Αριάδνη''»
Το «*Αριάδνη*» *A-414* είναι το τελευταίo κατά σειρά από τα τέσσερα πολεμικά πλοία συνολικά που φέρουν το όνομα αυτό. Τα πλοία είναι τα εξής:

## Παραπομπές


* Το παρόν λήμμα περιέχει κείμενο από το *[[:en:Dictionary of American Naval Fighting Ships|Dictionary of American Naval Fighting Ships]]* που είναι κοινό κτήμα, www.history.navy.mil: Tombigbee 

Κατηγορία:Ελληνικά πετρελαιοφόρα
Γενικός Κυβερνήτης της Αγίας Λουκίας

Στην Αγία Λουκία ο **Γενικός Κυβερνήτης** (Governor-General ) είναι ο αντιπρόσωπος του Μονάρχη του νησιού. Η επίσημη έδρα του Γενικού Κυβερνήτη είναι το Κυβερνείο (Government House). Η χώρα έγινε ανεξάρτητη από το Ηνωμένο Βασίλειο το 1979. Έκτοτε ο εκάστοτε Μονάρχης διορίζει το Γενικό Κυβερνήτη. Το 1982 ο Μπόσουελ Ουίλιαμς έγινε ο πρώτος Γενικός Κυβερνήτης που παραιτήθηκε προτού ολοκληρωθεί η θητεία του.

## Γενικοί Κυβερνήτες της Αγίας Λουκίας <small> (1979–σήμερα) </small>

## Παραπομπές

*Georgetown University
*Rulers.org

## Εξωτερικοί σύνδεσμοι
* Head of State, Saint Lucia
* Office of the Governor-General of St Lucia

Κατηγορία:Γενικοί Κυβερνήτες της Αγίας Λουκίας
Στάνισλος Α. Τζέιμς

Ο **Σερ Στάνισλος Τζέιμς** (Sir Stanislaus James, GCSL, GCMG OBE 13 Νοεμβρίου 1919 – 26 Μαΐου 2011) ήταν παιδαγωγός από την Αγία Λουκία, που υπηρέτησε ως Γενικός Κυβερνήτης από το 1988 ως το 1996.

## Βιογραφία
Ο Στάνισλος Άντονι Τζέιμς (Stanislaus Anthony James) γεννήθηκε στο Σουφριέρ της Αγίας Λουκίας και μορφώθηκε στο Κολέγιο Σεντ Μέρις του νησιού. Το 1941 απέκτησε προσόντα δασκάλου στο Κολέγιο Τρίνινταντ (Trinidad Training College for Teachers) και δίδαξε επί μακρόν στην Αγία Λουκία. Αργότερα έγινε διοικητικό στέλεχος της κυβέρνησης και απέκτησε δίπλωμα στην Κοινωνική Διοίκηση από το Πανεπιστήμιο του Σουάνσι στην Ουαλία το 1960 και δίπλωμα στη Δημόσια Διοίκηση από το Πανεπιστήμιο Κάρλτον στην Οτάβα το 1968. Ήταν διοικητής σε ποικίλα υπουργεία και τμήματα της κυβέρνησης. Υπηρέτησε ως Γενικός Κυβερνήτης από τις 10 Οκτωβρίου 1988 ως την 1η Ιουνίου  1996.

## Αναφορές
*JAMES, Sir Stanislaus (Anthony), *Who Was Who*, A & C Black, 1920–2007; online edn, Oxford University Press, Δεκέμβριος 2011
## Παραπομπές


Κατηγορία:Γενικοί Κυβερνήτες της Αγίας Λουκίας
Άλαν Λουίζι

Ο **Άλαν Λουίζι** (Sir Allan Fitzgerald Laurent Louisy, KCMG, PC 5 Σεπτεμβρίου 1916 – 2 Μαρτίου 2011) ήταν Πρωθυπουργός της Αγίας Λουκίας, ο 2ος από την ανεξαρτησία της χώρας, μετά τον Σερ Τζον Κόμπτον.

## Βιογραφία
Γεννήθηκε στο Λάμπορι και υπηρέτησε ως δικαστής προτού εκλεγεί βουλευτής το 1974. 

Μετά τη διεξαγωγή των γενικών εκλογών στις 2 Ιουλίου 1979, το Εργατικό Κόμμα Αγίας Λουκίας (SLP) κέρδισε νίκη, με ποσοστό 56,2% και 12 έδρες επί συνόλου 17 στο Κοινοβούλιο.

Πριν γίνουν οι εκλογές, είχε συνάψει μυστική συμφωνία για να παραδώσει την εξουσία στο βουλευτή του ίδιου κόμματος Τζορτζ Όντλαμ κατά τους πρώτους 6 μήνες από την ανάληψη της πρωθυπουργίας, συμφωνία την οποία παραβίασε έπειτα από πιέσεις από τις ΗΠΑ και από άλλους συμμάχους. Αυτό είχε ως αποτέλεσμα να διασπαστεί το Εργατικό Κόμμα, προξενώντας κρίση το 1981. Ο πρωθυπουργός επέλεξε να παραιτηθεί. Τον διαδέχθηκε στην πρωθυπουργία όχι ο Όντλαμ αλλά ο Ουίνστον Σίνακ. Ο Όντλαμ ίδρυσε δικό του κόμμα, το βραχύβιο Προοδευτικό Εργατικό Κόμμα. Στις επόμενες εκλογές, που διεξήχθησαν στις 3 Μαΐου 1982, το SLP ηττήθηκε από το Ενωμένο Κόμμα Εργατών του Τζον Κόμπτον. 

Ο Λουίζι αποσύρθηκε από την πολιτική και ιδιώτευσε στην οικία του στο Σάφιρ Εστέιτ του Λάμπορι. Τιμήθηκε με τον τίτλο του Ιππότη στις 31 Μαρτίου 2005.

Πέθανε στην οικία του, το Μάρτιο του 2011.

## Παραπομπές


Κατηγορία:Πρωθυπουργοί της Αγίας Λουκίας
Κατάλογος πρωθυπουργών της Αγίας Λουκίας

Η Αγία Λουκία έχει Σύνταγμα από το 1979. Αρχηγός της Κυβέρνησης είναι ο **Πρωθυπουργός**, ο οποίος διορίζεται από το Γενικό Κυβερνήτη. Είναι ο αρχηγός του κόμματος που έχει την πλειοψηφία εδρών στο Κοινοβούλιο και ασκεί ουσιαστικά την εξουσία στη χώρα, μαζί με το υπουργικό συμβούλιο.

Πριν το 1967 το αξίωμα του πρωθυπουργού ονομαζόταν "επικεφαλής υπουργός" (Chief Minister) και πρώτος που χρημάτισε ήταν ο Σερ Τζορτζ Τσαρλς, από το 1960 ως το 1967.

Ο μοναδικός πρωθυπουργός που πέθανε εν ενεργεία (ως σήμερα) είναι ο Τζον Κόμπτον.

## Κατάλογος
### Επικεφαλής υπουργοί (Chief Ministers) της Αγίας Λουκίας (1960-1967)

## Πρωθυπουργός (Premier) της Αγίας Λουκίας (1967-1979)

## Πρωθυπουργοί της Αγίας Λουκίας (1979-σήμερα)

## Ιστορική γραμμή

## Παραπομπές


## Δείτε επίσης
*Κατάλογος Γενικών Κυβερνητών της Αγίας Λουκίας

*
Αγια Λουκια
Φίλιππος ο Άραβας

Ο **Φίλιππος ο Άραβας** (Λατ. *Caesar Marcus Julius Philippus Augustus*, 204 – Μάρτιος 249) ήταν Ρωμαίος Αυτοκράτορας. Γεννήθηκε στη Φιλιππόπολη στη σημερινή Συρία, 55 χιλιόμετρα νοτιοανατολικά της σημερινής Δαμασκού.  Ανήκε σε διακεκριμένη οικογένεια ιππέων αραβικής καταγωγής και υπηρετούσε ως ύπαρχος της αυλής (*praefectus praetorio*), όταν ο προκάτοχος του του Γορδιανός Γ΄ δολοφονήθηκε κατά τη διάρκεια ανταρσίας . Η συμμετοχή του Φίλιππου στην ανταρσία είναι πιθανή. Μετά τη δολοφονία ανακηρύχθηκε άμεσα αυτοκράτορας και η πρώτη του ενέργεια ήταν η σύναψη ειρήνης με την Περσία, οι πόλεμοι με την οποία είχαν εξουθενώσει το στρατό. Ως διάδοχος και κληρονόμος του είχε οριστεί από τον Φίλιππο, ο γιος του Μάρκος Ιούλιος Φίλιππος Σεβήρος, ο οποίος δολοφονήθηκε σε ηλικία 11 ετών αμέσως μετά τη δολοφονία του πατέρα του.

## Η Βασιλεία και το τέλος
Κατά τη διάρκεια της βασιλείας έστρεψε το ενδιαφέρον του στα ευρωπαϊκά μέτωπα, κυρίως κατά των Γότθων και των πέριξ του Δούναβη λαών. Το 249 επέστρεψε στη Ρώμη για να παραστεί στη χιλιοστή επέτειο από την ίδρυση της πόλης. Την ίδια χρονιά αντιμετώπισε πλήθος εξεγέρσεων από επαρχιακούς στρατιωτικούς διοικητές της αυτοκρατορίας και σε μία από αυτές δολοφονήθηκε από τον μετέπειτα αυτοκράτορα Δέκιο.

## Θρησκευτικές πεποιθήσεις
Χριστιανοί συγγραφείς  θεωρούν τον Φίλιππο ως τον πρώτο χριστιανό αυτοκράτορα. Οι ιστορικές πηγές της εποχής δεν βοηθούν ώστε να επιβεβαιωθεί αυτή η εικασία. Το μόνο βέβαιο είναι ότι δεν διακήρυξε, τουλάχιστον επισήμως, τη χριστιανική του πίστη.

## Πηγές
### Πρωτογενείς
* Αυρήλιος Βίκτωρ, ''Epitome de Caesaribus'' 
* Ιωάννης Ζωναράς, Compendium of History – extract: Zonaras: Alexander Severus to Diocletian: 222–284
* Ζώσιμος, ''Historia Nova''
### Δευτερογενείς
**Εγκυκλοπαίδεια Πάπυρος Λαρούς Μπριτάννικα, τόμος 59, σελίδες 314 & 315.*
**Meckler, Michael L "Philip the Arab (244-249 A.D.)", De Imperatoribus Romanis (1999)*
**Potter, David Stone, *The Roman Empire at Bay, AD 180-395*, Routledge, 2004*
**Bowman, Alan K., *The Cambridge Ancient History: The Crisis of Empire, A.D. 193-337*, Cambridge University Press, 2005*

## Παραπομπές και σημειώσεις


## Εξωτερικοί σύνδεσμοι και αναφορές

Στην αγγλική γλώσσα:
* A bio from the web site of New Zealand Association of Classical Teachers
* A brief bio from an educational Site on Roman Coins
* 

Κατηγορία:Ρωμαίοι αυτοκράτορες
Ααρτράικε

Το **Ααρτράικε** (), είναι κωμόπολη του BΔ Βελγίου, στην επαρχία Δυτική Φλάνδρα (West-Vlaanderen). Έχει έκταση 21,52 χλμ² και πληθυσμό 4.533 κατοίκους (2006). Από το 1977 ανήκει στον δήμο Ζέντελχεμ (Zedelgem).

Ο κάτοικος της πόλης ονομάζεται Ααρτράικενααρ (πληθ. Ααρτράικενααρς) (Aartrijkenaar-s). 
## Ιστορία
Το όνομα Ααρτράικε εμφανίστηκε για πρώτη φορά σε έγγραφο του 893 μ.Χ. ως *Artiriacum*, με την περιοχή να ανήκει στον κόμη της Φλάνδρας. Στο κενό εξουσίας που είχε δημιουργηθεί κατά τη διάρκεια των επιδρομών των Βίκινγκς, ο κόμης κατέλαβε τον χώρο παράνομα από τον επίσκοπο του Ντόρνικ-Νογιόν (Doornik-Noyon). Στην εποχή του Παλαιού Καθεστώτος (Ancien Regime), το Ααρτράικε ανήκε κατά τα δύο τρίτα, περίπου στο Φρέιε (Vrije) και, κατά το ένα τρίτο στο Βέινεντάλε (Wijnendale). Μικρό ποσοστό, 2% περίπου ανήκε στο φέουδο Κανούνικσε (Kannunikse) και μερικά εκτάρια στο φέουδο Χάουτσε (Houtse).

Μεγάλο μέρος από το αρχειακό υλικό του Ααρτράικε φυλάσσεται στο Κρατικό και το Αρχείο OCMW της Μπρυζ, αλλά και στο αρχείο του δήμου Ζέντελχεμ (Zedelgem). Επίσης, στοιχεία σχετικά με την ιστορία της πόλης γράφηκαν από τον Ζυλ Πολέ (Jules Pollet): «Συμβολή στην ιστορία του Ααρτράικε». Τέλος ο Ντάνιελ Γιάνσενς (Daniel Janssens) δημοσιεύει περιστασιακά άρθρα στο περιοδικό "Agenda" για την ιστορία του Ααρτράικε.

## Αξιοθέατα
280px|thumb|right|Ο Άγ. Ανδρέας στο Ααρτράικε
*Ο *Άγιος Ανδρέας* (*Sint Andreas*): εκκλησία νεο-γοτθικού ρυθμού, κατασκευασμένη μεταξύ 1894-1900. Βρίσκεται στην Πλατεία της Αγοράς της πόλης.
*Το *Κάστρο* (*Het Kasteel d'Aertrycke*): βρίσκεται σε κοντινή απόσταση, στον δρόμο προς το Τόρχαουτ (Torhout). Κτίστηκε μεταξύ 1868-71, σε σχέδια του διάσημου αρχιτέκτονα Γιόζεφ Σχάντε (Joseph Schadde) από την Αμβέρσα. Λειτουργεί ως ξενοδοχειακή μονάδα πολυτελείας.
*Η ζυθοποιία *Λέων* (*Brouwerij de Leeuw*): λειτουργούσε από το 1871 και σήμερα στεγάζει το αρχείο της πόλης.
*Το *Μνημείο Πολέμου* (*Het Oorlogsmonument*): μνημείο των πεσόντων κατά τον Πρώτο Παγκόσμιο Πόλεμο. Σε αντίθεση με άλλα ηρώα του Πρώτου Παγκοσμίου Πολέμου στο Βέλγιο, εδώ αναγράφεται: «Ποια (ανόητη) βούληση κείται πάνω στο αίμα μας;». Αυτό καθιστά το μνημείο του Ααρτράικε μοναδικό επειδή δεν δοξάζει τον ηρωισμό του πολέμου.

## Παραπομπές

## Πηγές
*Doorbraak.be (Meer dan een mening): Etienne Vermeersch over ‘Meester Pol’ van Aartrijke
*Aartrijke leeft.be

Κατηγορία:Πόλεις του Βελγίου
Αλδεβαράν

Το λήμμα **Αλδεβαράν** μπορεί να σχετίζεται με κάποιο από τα παρακάτω θέματα:

* Αλδεβαράν, ελληνική ταινία του 1975, σε σκηνοθεσία Ανδρέα Θωμόπουλου

* Αλδεβαράν, μυθιστόρημα (2007) του Παύλου Μάτεσι

* Αλντεμπαράν, αραβική ονομασία του αστέρα **α** του Ταύρου
Ντάνιελ Μπρουλ

Ο **Ντάνιελ Μπρουλ** (*Daniel César Martín Brühl González*, 16 Ιουνίου 1978) είναι Γερμανός ηθοποιός. Το 1995 ξεκίνησε να εργάζεται σε μικρή ηλικία στη γερμανική σαπουνόπερα Forbidden Love. Το 2003 ο πρωταγωνιστικός του ρόλος στην ταινία *[[Good Bye, Lenin!]]* του χάρισε ευρύτερη αναγνώριση, θετικές κριτικές και το βραβείο Ευρωπαϊκού Κινηματογράφου καλύτερου ηθοποιού, αλλά και το βραβεία German Film καλύτερου ηθοποιού.

Ο Μπρουλ εργάζεται τόσο σε ευρωπαϊκές όσο και σε αμερικανικές παραγωγές σε αρκετές διαφορετικές γλώσσες. Πρωταγωνίστησε σε πολλές ευρωπαϊκές ταινίες όπως: *[[Οι μέρες της αφθονίας σας είναι μετρημένες]]*, Ladies in Lavender, Καλά Χριστούγεννα και Salvador. Μιλάει άπταιστα γερμανικά, αγγλικά, ισπανικά, γαλλικά και καταλανικά. Συστήθηκε στο μέινστριμ αμερικανικό κοινό με το ρόλο του Φρέντρικ Τσόλερ, ενός Γερμανού ήρωα, στην ταινία του Κουέντιν Ταραντίνο, *[[Άδωξοι Μπάσταρδη]]*, και με ένα μικρότερο ρόλο στην ταινία *[[Το τελεσίγραφο του Μπορν]]*. Κάποιες από τις πρόσφατες ταινίες του περιλαμβάνουν τις Et si on vivait tous ensemble? και 2 Days in New York. Το 2013 υποδύθηκε τον οδηγό της Φόρμουλα 1 Νίκι Λάουντα στην ταινία *[[Rush (ταινία 2013)|Rush]]* του Ρον Χάουαρντ για την οποία έλαβε υποψηφιότητα για τη Χρυσή Σφαίρα Β' Ανδρικού Ρόλου.

## Επιλεγμένη φιλμογραφία

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Ισπανοί γερμανικής καταγωγής
Rush (ταινία, 2013)

Η ταινία **Rush** βιογραφικό αθλητικό δράμα σε σκηνοθεσία Ρον Χάουαρντ και σε σενάριο Πίτερ Μόργκαν. Αφορά τη σεζόν 1976 της Φόρμουλα 1 και τη διαμάχη των οδηγών Τζέιμς Χαντ και Νίκι Λάουντα. Πρωταγωνιστούν οι Κρις Χέμσγουορθ ως Χαντ και ο Ντάνιελ Μπρουλ ως Λάουντα. Η πρεμιέρα της ταινίας πραγματοποιήθηκε στις 2 Σεπτεμβρίου 2013 και προβλήθηκε επίσης στο Διεθνές Φεστιβάλ Κινηματογράφου του Τορόντο. Κυκλοφόρησε στους κινηματογράφους στις 13 Σεπτεμβρίου 2013. Κέρδισε δύο υποψηφιότητες για Χρυσή Σφαίρα.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες παραγωγής Universal Pictures
Κατηγορία:Ταινίες του 2013
Κατηγορία:Βρετανικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Βρετανικές ταινίες της δεκαετίας 2010
Κατηγορία:Ταινίες παραγωγής Pathé
Κατηγορία:Ταινίες παραγωγής StudioCanal
Κατηγορία:Ταινίες με μουσική σύνθεση Χανς Ζίμμερ
Κατηγορία:Γερμανικές ταινίες
Κατηγορία:Γερμανόφωνες ταινίες
Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Γερμανικές δραματικές ταινίες
Κατηγορία:Βρετανικές βιογραφικές ταινίες
Κατηγορία:Ταινίες γυρισμένες στην Αυστρία
Κατηγορία:Ταινίες γυρισμένες στην Αγγλία
Κατηγορία:Βρετανικές αθλητικές ταινίες
Τατζάτης

Ο **Τατζάτης** ή **Τατζάτιος** (αρμενικά: Տաճատ Tačat) ήταν πατρίκιος και στρατηγός στη Βυζαντινή Αυτοκρατορία.

## Βιογραφία
Ο Τατζάτης ανήκε στην ευγενή οικογένεια Αρμενίων Αντζεβατσί. Πιθανώς στη δεκαετία 750-760 ήρθε στη Βυζαντινή Αυτοκρατορία και εισήλθε στην υπηρεσία του αυτοκράτορα Κωνσταντίνου Ε΄ (741-775 ρ.). Υπό τον Κωνσταντίνο Ε΄, φέρεται να πολέμησε εναντίον των Βουλγάρων, και έφτασε στο αξίωμα του στρατηγού (γενικός κυβερνήτης ενός θέματος) περίπου το 760. Δεν είναι γνωστό ποια θέματα κυβέρνησε, αλλά το 776 ηγούνταν του Θέματος Βουκελλαρίων. Κατά το ίδιο έτος, οδήγησε το στρατό του σε μια επιτυχημένη εκστρατεία εναντίον των Αράβων, μέχρι τα Σαμόσατα. Το 778 πήρε μέρος σε μια επιτυχημένη, μεγάλης κλίμακας εκστρατεία εναντίον της Γερμανίκεια; υπό τη γενική διοίκηση του Μιχαήλ Λαχανοδράκοντος.

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί αρμενικής καταγωγής
Κατηγορία:Πρόσωπα των Αραβοβυζαντινών Πολέμων
Κατηγορία:Βυζαντινοί του 8ου αιώνα
Κατηγορία:Βυζαντινοί Πατρίκιοι
Κατηγορία:Κυβερνήτες του Θέματος Βουκελλαρίων
Τσιούετελ Έτζιοφορ

Ο **Τσιούετελ Έτζιοφορ** (αγγλικά: *Chiwetel Ejiofor*), γεννημένος στις 10 Ιουλίου 1977, είναι Βρετανός ηθοποιός του κινηματογράφου, της τηλεόρασης και του θεάτρου. Έχει λάβει πολλά βραβεία υποκριτικής και υποψηφιότητες, συμπεριλαμβανομένου και του BAFTA Ανερχόμενου Αστεριού το 2006, πέντε υποψηφιότητες για Χρυσή Σφαίρα και το βραβείο Λόρενς Ολίβιε Καλύτερου Ηθοποιού το 2008 για την ερμηνεία του στο *Othello*. Έπαξε στις ταινίες *Βρώμικα Ομορφα Πράγματα* (Dirty Pretty Things, 2002), Serenity (2005), Kinky Boots (2005), *[[Τα παιδιά των ανθρώπων|Τα Παιδιά των Ανθρώπων]]* (Children of Men, 2006), *[[2012 (ταινία)|2012]]* και *[[12 Χρόνια Σκλάβος]]* (12 Years a Slave, 2013).

## Παραπομπές


## Εξωτερικοί σύνδεσμοι
* Τσιούετελ Έτζιοφορ στο IMDb

Κατηγορία:Βραβευμένοι με BAFTA Α' Ανδρικού Ρόλου
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Θεόδωρος Τριθύριος

Ο **Θεόδωρος Τριθύριος** (απεβ. 20 Αυγούστου 636), γνωστός και ως Θεόδωρος ο Σακελλάριος, ήταν Βυζαντινός ταμίας του κράτους και στρατιωτικός διοικητής κατά τη διάρκεια των τελευταίων ετών της βασιλείας του Αυτοκράτορα Ηρακλείου.

## Βιογραφία
Γεννημένος στην Αντιόχεια κατά τη διάρκεια του 7ου αι., ο Τρίθυρος ήταν Έλληνας Χριστιανός ταμίας, που εργαζόταν για τον βυζαντινό Αυτοκράτορα Ηράκλειο και ήταν εξαιρετικά πιστός σε αυτόν. Απολάμβανε υπεροχή κάτω από τον τίτλο του «σακελλάριου», δηλ. του βυζαντινού ταμία.

Στο 634 ο Αυτοκράτορας έστειλε τον αδελφό του, τον Θεόδωρο για την καταπολέμηση της εισβολής του στρατού των μουσουλμάνων στην Ατζναντάιν, όπου ηττήθηκε. Για την ήττα της Ρωμαϊκής Αυτοκρατορίας, ο Θεόδωρος κατηγόρησε τον αιμομικτικό γάμο τού αδελφού του με την ανιψιά του Μαρτίνα. Ο Ηράκλειος αμέσως τον καθαίρεσε από την θέση του και τον έφερε πίσω στην Κωνσταντινούπολη. Με την καθαίρεση του Θεόδωρου, ο Ηράκλειος διόρισε τον Τριθύριο να αναλάβει στρατιωτικό ρόλο, όπως την διοίκηση του στρατού του αδελφού του. Οι ιστορικοί αναφέρουν, ότι ο Ηράκλειος ήθελε να δώσει τα ηνία στον Θεόδωρο, όχι επειδή του ήταν πιστός, αλλά επειδή ήταν συνονόματοι με τον αδελφό του και ότι οι στρατιώτες δεν θα αισθανόταν πολύ την αντικατάσταση του αδελφού του.

Το 635, ωστόσο, τα πράγματα είχαν αρχίσει να λαμβάνουν σοβαρές διαστάσεις, όταν τα Ρωμαϊκά στρατεύματα ηττήθηκαν σε αρκετές άλλες μάχες. Αυτό οφείλεται εν μέρει στην οικονομική δυσπραγία και τη μη παροχή των μισθών από την Ρωμαϊκή Αυτοκρατορία στα στρατεύματα. Ο Τριθύριος τοποθετήθηκε σε άλλο ρόλο. Τις περισσότερες φορές, ο ρόλος του Τριθύριου με το στρατό, υπηρέτησε ως σταθερός στρατηγός. Μια ορισμένη κόπωση είχε γεμίσει τον αέρα και ο Ηράκλειος είχε διαλύσει πολλά συντάγματα για λόγους οικονομίας. Δεν υπήρχε ενθουσιασμός για την ένταξη στον στρατό, ωστόσο η παρουσία του Αυτοκρατορικού ταμία ενθάρρυνε τις προσλήψεις μισθοφόρων.

## Το τέλος
Η Μουσουλμανική κατάκτηση της Συρίας ήταν μια σημαντική απειλή για τη Ρωμαϊκή Αυτοκρατορία και έτσι ο Ηράκλειος διέταξε τον Τριθύριο να οδηγήσει έναν στρατό για να αντιμετωπίσει τις επιθέσεις. Ο πραγματικός ρόλος του με το στρατό είναι αμφισβητήσιμος, αλλά παρ' όλα αυτά η συμμετοχή του έφερε διαβεβαίωση. Τον Αύγουστο του 636, κατέβηκε στο ποταμό Γιαρμούκ, ανατολικό παραπόταμο του Ιορδάνη ποταμού για την καταπολέμηση του στρατού Ρασιντούμ στη Μάχη του Γιαρμούκ.

Κατά τού αντίπαλου στρατιωτικού ηγέτη Χαλίντ Ιμπν αλ-Ουαλίντ, ο Τριθύριος αποφάσισε να δώσει την εντολή ο Βαχάν, Αρμένιος πρίγκιπας, διότι ο ίδιος αισθάνθηκε, ότι δεν ήταν ένας τρομερός διοικητής του στρατού. Αυτό δεν είχε αποτέλεσμα και στις 20 Αυγούστου 636 ο Θεόδωρος Τριθύριος, απεβίωσε στα χέρια των μουσουλμάνων μαζί με τον Βαχάν και σχεδόν όλοι οι άνδρες του.

Κατηγορία:Βυζαντινοί του 7ου αιώνα
Κατηγορία:Βυζαντινοί νεκροί σε μάχη
Κατηγορία:Βυζαντινοί στρατηγοί
Μαύρο Δάσος Λαγκαδά

Το **Μαύρο Δάσος Λαγκαδά**, ήταν ένα από τα μεγαλύτερα των Βαλκανίων. Το Καρά Ορμάν όπως το έλεγαν επί Τουρκοκρατίας, ξεκινούσε από το Σχολάρι, και ακολουθώντας τη λίμνη Κορώνεια έφθανε έως την πόλη του Λαγκαδά. Ήταν πλούσιο σε πανίδα και χλωρίδα. Η καταστροφή του άρχισε με τη διάνοιξη των αγρών, και ολοκληρώθηκε το 1922 με την αναγκαστική απαλλοτρίωση, για την εγκατάσταση των προσφύγων. Διεσώθησαν μόνο τρία πλατάνια στο δρόμο Ευαγγελισμός- Σχολάρι, τα οποία γεμίζουν με αποδημητικά πουλιά την άνοιξη. Η Μελίνα Μερκούρη, τα ανακήρυξε διατηρητέα σε ειδική εξαιρετική τελετή. Σήμερα αποτελούν ζωντανό μουσείο της φύσης.

## Πηγές
# ΛΑΓΚΑΔΑΣ - Ο ΤΟΠΟΣ ΜΟΥ, Τριανταφυλλιά Πεντέρη-Σοφιανίδου, ΠΟΛΙΤΙΣΤΙΚΟΣ ΑΘΛΗΤΙΚΟΣ ΣΥΛΛΟΓΟΣ ΛΑΓΚΑΔΑ, Λαγκαδάς 2013

Κατηγορία:Δάση της Ελλάδας
Ηλίας Κουσκουβέλης

Ο **Ηλίας Κουσκουβέλης** (Νέα Φώκαια Χαλκιδικής, 1961 – Θεσσαλονίκη, 3 Απριλίου 2022) ήταν Έλληνας καθηγητής Διεθνών Σχέσεων στο Τμήμα Διεθνών και Ευρωπαϊκών Σπουδών του Πανεπιστημίου Μακεδονίας. 

Το ερευνητικό και συγγραφικό του έργο επικεντρώθηκε στη Θεωρία Διεθνών Σχέσεων, τη Διαχείριση Κρίσεων και τις Διαπραγματεύσεις, την Ευρωπαϊκή Ολοκλήρωση την Στρατηγική, τον τομέα της Πυρηνικής Στρατηγικής και της Θεωρίας της Αποτροπής. Ασχολήθηκε με ζητήματα τόσο της Ελληνικής, όσο και της Κυπριακής Εξωτερικής πολιτικής και συνέγραψε και επιμελήθηκε βιβλία στα ελληνικά και τα αγγλικά, ενώ δημοσίευσε σε έγκριτα ελληνικά και διεθνή επιστημονικά περιοδικά για θέματα που άπτονται των ερευνητικών του ενδιαφερόντων.   

Διετέλεσε Αντιπρύτανης Ακαδημαϊκών Υποθέσεων (2004-2006) και Πρύτανης του Πανεπιστημίου Μακεδονίας (2006-2010) και Κοσμήτορας της Σχολής Κοινωνικών, Ανθρωπιστικών Επιστημών και Τεχνών στο ίδιο Πανεπιστήμιο. Επίσης διηύθυνε το Εργαστήριο για τη Μελέτη και την Έρευνα των Διεθνών Σχέσεων και της Ευρωπαϊκής Ολοκλήρωσης στο Πανεπιστήμιο Μακεδονίας.

Εργάστηκε ως ερευνητής στο Πανεπιστήμιο Washington, Seattle, ΗΠΑ, για το Κέντρο Διεθνούς Δικαίου της Θάλασσας και Αέρα στο Πανεπιστήμιο της Nantes, Γαλλία, για το Νομικό Τμήμα Διαστημικών Υποθέσεων και το Τμήμα Πολιτικών Υποθέσεων Συμβουλίου Ασφαλείας στον ΟΗΕ, στο Υπουργείο Προεδρίας από το 1992-1994 και ως εμπειρογνώμων με τη 12η Διεύθυνση Ευρωπαϊκών Κοινοτήτων στην Ελλάδα το 1992.

Εκτός της ακαδημαϊκής του δραστηριότητας συμμετείχε ως εκπρόσωπος της Ελλάδας στην Επιτροπή Διεθνών Σχέσεων του Ευρωπαϊκού Οργανισμού Διαστήματος, διετέλεσε μέλος του Επιστημονικού Συμβουλίου της Διπλωματικής Ακαδημίας του Υπουργείου Εξωτερικών, εξωκοινοβουλευτικό μέλος του Εθνικού Συμβουλίου Εξωτερικής Πολιτικής, και μέλος του Επιστημονικού Συμβουλίου του Ινστιτούτου Αμυντικών Αναλύσεων.

Το 2011 τιμήθηκε για την προσφορά του από τη Γαλλική Δημοκρατία με το παράσημο του Ακαδημαϊκού Φοίνικα.

Απεβίωσε στις 3 Απριλίου 2022 σε ηλικία 61 ετών.

## Εξωτερικοί σύνδεσμοι
*Ηλίας Κουσκουβέλης  στο Πανεπιστήμιο Μακεδονίας

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες διεθνολόγοι
Φώτος Μπόμπορης

Ο **Φώτος Μπόμπορης**, ή κατά το λογιότερο **Φώτιος Μπόμπορης** (? - 28.2.1826),  από την Κρανιά Πρέβεζας ήταν οπλαρχηγός και πολιτικός στην Επανάσταση του 1821, πληρεξούσιος Σουλιωτών στην Α΄ Εθνοσυνέλευση Επιδαύρου.

Υπήρξε από τους αξιολογότερους οπλαρχηγούς της Λάκκας Σουλίου στις αρχές του 19ου αιώνα και αρχηγός αντάρτικου σώματος υπό τον Μάρκο Μπότσαρη στη διάρκεια του απευθερωτικού αγώνα των Ελλήνων. Ήταν παρών στο Μεσολόγγι στις 4 Νοεμβρίου 1821 κατά τη δημιουργία του Οργανισμού της Δυτικής Χέρσου Ελλάδος, ως «επίτροπος των Καπιτάνων εκ Σουλίου». Διετέλεσε πληρεξούσιος των Σουλιωτών στην Α΄ Εθνοσυνέλευση της Επιδαύρου, μετά από πρόταση του Μάρκου Μπότσαρη και στη συνέχεια τέλεσε μέλος του Βουλευτικού. Σκοτώθηκε ηρωικά έξω από το Μεσολόγγι, την 28 Φεβρουαρίου 1826, ενώ επιτιθόταν σε προμαχώνα που αμύνονταν Τούρκοι. Το νεκρό σώμα του απέσπασαν από τους Τούρκους οι άντρες της ομάδας του, το μετέφεραν στο Μεσολόγγι και το έθεψαν, την επόμενη μέρα, σε χωριστό τάφο με τιμές στρατηγού.  Η αναφορά στον σταυρό του τάφου του ότι *Έπεσεν εις την Έξοδον* δεν είναι ακριβής, καθώς είχε ήδη σκοτωθεί πριν την Έξοδο του Μεσολογγίου. 

## Επιπλέον βιβλιογραφία
*Οδυσσέας Μπέτσος, «Φώτος Μπόμπορης. Ένας αγωνιστής του '21 από την Κρανιά. Η δράση του κι ο ηρωικός θάνατός του στο Μεσολόγγι», Ηπειρωτών Κοινόν - Διεπιστημονική Πολιτιστική Επετηρίδα Κρανιάς Πρέβεζας και πάσης Ηπείρου, τ. 1, Κρανιά Πρέβεζας 2005, σελ. 111-118, Εκδόσεις Ηπειρωτών Κοινόν.
**Υπογραφές Αγωνιστών της Ελληνικής Επαναστάσεως*, Λεύκωμα της Ιστορικής και Εθνολογικής Εταιρείας της Ελλάδος, Αθήνα 1998, υπογραφή Νο. 1550.

## Βιβλιογραφικές παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Live Encounters

**Live Encounters** είναι ο τίτλος του DVD, διπλού CD και τριπλού δίσκου βινυλίου του βρετανικού χαρντ ροκ συγκροτήματος Deep Purple, το οποίο ηχογραφήθηκε στις 6 Ιουνίου του 1996 στο "Spodek" του Κατοβίτσε, στην Πολωνία και κυκλοφόρησε στις 12 Οκτωβρίου του 2004 από την εταιρεία "Thames Live" παγκοσμίως και από την "Metal Mind Productions" στην Πολωνία.

Η βιντεοσκόπηση πραγματοποιήθηκε από πολωνικό τηλεοπτικό δίκτυο, ενώ ως μπόνους υλικό περιλαμβάνονται συνεντεύξεις με τους Ίαν Γκίλαν, Ρότζερ Γκλόβερ, Στηβ Μορς και Ίαν Πέις, με χρονική διάρκεια πάνω από είκοσι λεπτά η κάθε μία.

Η συναυλία πραγματοποιήθηκε στα πλαίσια της περιοδείας για την προώθηση του δίσκου "*[[Purpendicular]]*", ο οποίος είχε κυκλοφορήσει τον Φεβρουάριο του 1996.

## Τα τραγούδια του DVD
**1. [[Fireball (τραγούδι)|Fireball]]** *(Blackmore, Gillan, Glover, Lord, Paice)*
**2. [[Maybe I’m A Leo]]** *(Blackmore, Gillan, Glover, Lord, Paice)*
**3. ** *(Gillan, Morse, Glover, Lord, Paice)*
**4. [[Pictures of Home]]** *(Blackmore, Gillan, Glover, Lord, Paice)*
**5. [[Black Night]]** *(Blackmore, Gillan, Glover, Lord, Paice)*
**6. Cascades I'm Not Your Lover / Steve Morse's solo** *(Gillan, Morse, Glover, Lord, Paice)*
**7. [[Sometimes I Feel Like Screaming]]** *(Gillan, Morse, Glover, Lord, Paice)*
**8. [[Woman from Tokyo]]** *(Blackmore, Gillan, Glover, Lord, Paice)*
**9. Rosa's Cantina** *(Gillan, Morse, Glover, Lord, Paice)*
**10. [[Smoke on the Water]]** *(Blackmore, Gillan, Glover, Lord, Paice)*
**11. Jon Lord's solo** *(Lord)*
**12. [[When a Blind Man Cries]]** *(Blackmore, Gillan, Glover, Lord, Paice)*
**13. [[Speed King]]** *(Blackmore, Gillan, Glover, Lord, Paice)*
**14. [[Perfect Strangers (τραγούδι των Deep Purple)|Perfect Strangers]]** *(Blackmore, Gillan, Glover)*
**15. Hey Cisco** *(Gillan, Morse, Glover, Lord, Paice)*
**16. [[Highway Star]]** *(Blackmore, Gillan, Glover, Lord, Paice)*

## Τα μέλη του συγκροτήματος
Το **Live Encounters** ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Στηβ Μορς]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

Κατηγορία:Δισκογραφία των Deep Purple
Κατηγορία:Άλμπουμ του 2004
Γενικός Κυβερνήτης του Αγίου Βικεντίου και Γρεναδίνων

Το αξίωμα του **[[Γενικός Κυβερνήτης|Γενικού Κυβερνήτη]] του [[Άγιος Βικέντιος και Γρεναδίνες|Αγίου Βικεντίου και Γρεναδίνων]]** θεσπίστηκε το 1979 όταν τα νησιά έγιναν ανεξάρτητο κράτος, στα πλαίσια της Κοινοπολιτείας. Ο Γενικός Κυβερνήτης εκπροσωπεί τον εκάστοτε Μονάρχη (από τον οποίο διορίζεται) και λειτουργεί ως ντε φάκτο αρχηγός κράτους. Πριν γίνει ανεξάρτητη, η χώρα κυβερνήθηκε από αντικυβερνήτες, κυβερνήτες και διοικητές.

## Γενικοί Κυβερνήτες του Αγίου Βικεντίου και Γρεναδίνων
Το 2019 η Σούζαν Ντούγκαν ανέλαβε η πρώτη γυναίκα (μη υπηρεσιακή) γενική κυβερνήτρια στη χώρα.
Από το 1979, στο αξίωμα του Γενικού Κυβερνήτη έχουν διατελέσει τα ακόλουθα πρόσωπα:

**Σύμβολα**
: Απεβίωσε εν ενεργεία.

## Δείτε επίσης
* Πρωθυπουργός του Αγίου Βικεντίου και Γρεναδίνων

## Παραπομπές


## Εξωτερικοί σύνδεσμοι
* World Statesmen


Γενικος Κυβερνητης
Αβύλη

Η *Αβύλη*' ή **Αβίλη** στήλη είναι ή ονομασία που έδιναν οι αρχαίοι Έλληνες στον λόφο πού βρίσκετε στην πόλη Σέουτα (Θέουτα) στα παραλία την βόρειας Αφρικής, απέναντι από το Γιβραλτάρ.

Ο λόφος αυτός και το Γιβραλτάρ έδιναν από μακριά την εντύπωση πως είναι δύο κολόνες (στήλες). Τις στήλες αυτές, κατά την αρχαία ελληνική μυθολογία, είχε στήσει ο Ηρακλής, γι’ αυτό και τις αποκαλούσαν Στήλες του Ηρακλέους.

## Πηγές
*Εγκυκλοπαίδεια Δέκα 2010

Κατηγορία:Στήλες
Tesla Model S

Το **Tesla Model S** είναι αμιγώς ηλεκτρικό πολυτελές αυτοκίνητο μεγάλων διαστάσεων, της κατηγορίας F, που κατασκευάζεται από την αμερικανική αυτοκινητοβιομηχανία Tesla, Inc. από τις 22 Ιουνίου 2012 έως σήμερα.

## Εμπορική απήχηση
[thumb|left|[Πλευρά οδήγησης|Δεξιοτίμονο Tesla Model S του 2018 στο Σίδνεϊ, Αυστραλία.]]

Από την εισαγωγή του, οι παγκόσμιες αθροιστικές πωλήσεις του ανήλθαν σε 18.200 μονάδες μέχρι τον Σεπτέμβριο του 2013, με πάνω από 1.000 αυτοκίνητα να παραδίδονται στην Ευρώπη. Τον Δεκέμβριο του 2013, οι συνολικές πωλήσεις του διεθνώς έφτασαν τα 25.000 αντίτυπα και τον Μάρτιο του 2015 τα 66.800 αντίτυπα. Επίσης, το Model S κατατάχθηκε ως το κορυφαίο σε πωλήσεις plug-in ηλεκτρικό αυτοκίνητο στη Βόρεια Αμερική κατά το πρώτο τρίμηνο του 2013, με 4.900 αντίτυπα να έχουν πωληθεί τότε, ξεπερνώντας έτσι το Chevrolet Volt (με 4.421 αντίτυπα) και το Nissan Leaf (με 3.695 αντίτυπα). Μάλιστα το Model S ήταν το νούμερο 1 σε πωλήσεις αυτοκίνητο στη Νορβηγία τον Σεπτέμβριο και τον Δεκέμβριο του 2013, που αντιστοιχεί σε μερίδιο αγοράς 5,1% του συνόλου των πωλήσεων των νέων αυτοκινήτων στη χώρα κατά τη διάρκεια αυτού του μήνα, και έτσι κατάφερε να γίνει το πρώτο ηλεκτρικό αυτοκίνητο στην κορυφή των πωλήσεων κατάταξης σε οποιαδήποτε χώρα.

Τα έτη 2015 και 2016, επίσης, ήταν το πρώτο σε ετήσιες πωλήσεις plug-in ηλεκτρικό αυτοκίνητο διεθνώς, ενώ στη συνέχεια την πρώτη θέση κατέλαβε το μικρότερου μεγέθους και χαμηλότερης τιμής Tesla Model 3, που μπήκε στη μαζική παραγωγή τον Ιούλιο του 2017.

## Βραβεύσεις
[thumb|left|[Πλευρά οδήγησης|Δεξιοτίμονο Tesla Model S στην Ιαπωνία τον Δεκέμβριο του 2014.]]

Το Tesla Model S έχει κερδίσει πολυάριθμα βραβεία και την ευρύτερη αναγνώριση, όπως το Παγκόσμιο Πράσινο Αυτοκίνητο της Χρονιάς για το 2013, το Motor Trend Car of the Year (Αυτοκίνητο της Χρονιάς) για το 2013, το περιοδικό Automobile's 2013 Αυτοκίνητο της Χρονιάς, το βραβείο του περιοδικού Time Best 25 Εφευρέσεις της Χρονιάς για το 2012 και την κορυφαία βαθμολόγηση αυτοκινήτων του Consumer Reports.

## Δείτε επίσης
* Tesla, Inc.
* Ηλεκτρικό αυτοκίνητο

## Αναφορές


## Βιβλιογραφία

* 
* 
* 
* 
* 
* Frank van Gilluwe (2013). Tesla Model S - Best Car Ever! (1st. ed.). ISBN 978-0-9860689-0-4.
* 
* Nick J. Howe (2014). Owning Model S: The Definitive Guide to Buying and Owning the Tesla Model S (1st. edition).
* 
* 
* 
* 
* 
* 
* 
* 

## Εξωτερικοί σύνδεσμοι

* Model S  - Ο επίσημος ελληνικός ιστότοπος του Tesla Model S.
* Δοκιμή του Tesla Model S. 

Model S
Model S
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας
Κατηγορία:Αυτοκίνητα με κινητήρα πίσω
Κατηγορία:Αμιγώς ηλεκτροκίνητα οχήματα
Σωτήρης Κωστόπουλος

Ο **Σωτήρης Κωστόπουλος** (Ελαιοχώρι Αχαΐας, 23 Ιουνίου 1943)  είναι Έλληνας πολιτικός επιστήμονας, δημοσιογράφος, συγγραφέας και πολιτικός. Υπήρξε ιδρυτικό μέλος του ΠΑΚ και στη συνέχεια του ΠΑΣΟΚ και ένας από τους συγγραφείς της διακήρυξης της 3ης του Σεπτέμβρη το 1974. Διετέλεσε γενικός γραμματέας Τύπου και Πληροφοριών, σύμβουλος του πρωθυπουργού Ανδρέα Παπανδρέου επί θεμάτων πολιτικής επικοινωνίας, κυβερνητικός εκπρόσωπος και ευρωβουλευτής του ΠΑΣΟΚ.

## Βιογραφικό
Γεννήθηκε στο Ελαιοχώρι Αχαΐας και μεγάλωσε στην Πάτρα. Οπαδός του Ανδρέα Παπανδρέου από νεαρή ηλικία, προδικτατορικά ήταν μέλος της Ένωσης Δημοκρατικής Νεολαίας (ΕΔΗΝ), της νεολαίας της Ενώσεως Κέντρου. Σπούδασε πολιτικές επιστήμες στο Πανεπιστήμιο της Παβίας (Ιταλία) και έκανε μεταπτυχιακές σπουδές στις διεθνείς σχέσεις στο Πανεπιστημιακό Ινστιτούτο Ανώτατων Διεθνών Σπουδών της Γενεύης στην Ελβετία, και στο Ινστιτούτο Ευρωπαϊκών Σπουδών της ίδιας πόλης. Γνωρίζει αγγλικά, γαλλικά, ισπανικά και ιταλικά.

Μετά την επιβολή της δικτατορίας το 1967 συμμετείχε στην ίδρυση του ΠΑΚ το 1968 και μεταπολιτευτικά δραστηριοποιήθηκε στο ΠΑΣΟΚ, συμβάλλοντας στη συγγραφή της ιδρυτικής του διακήρυξης, ενώ παράλληλα ήταν εκδότης της κομματικής εφημερίδας «Εξόρμηση» και μέλος της Κεντρικής Επιτροπής του Κινήματος.

Μετά την άνοδο του Ανδρέα Παπανδρέου στην εξουσία διετέλεσε γενικός γραμματέας Τύπου και Πληροφοριών από τον Οκτώβριο του 1981 έως τον Αύγουστο του 1985. Στη συνέχεια ανέλαβε σύμβουλος του πρωθυπουργού επί θεμάτων πολιτικής επικοινωνίας έως το Μάρτιο του 1987, οπότε και ξαναδιορίστηκε γενικός γραμματέας Τύπου και Πληροφοριών, έως το Νοέμβριο του 1988. Τότε ανέλαβε καθήκοντα κυβερνητικού εκπροσώπου, μέχρι τον Ιούνιο του 1989, όταν τοποθετήθηκε στο ευρωψηφοδέλτιο του ΠΑΣΟΚ, υπηρετώντας ως ευρωβουλευτής την πενταετία 1989-1994.

Έχει εκδώσει 28 βιβλία και μελέτες. Γνωστά και πολυσυζητημένα ήταν τα βιβλία του «Η Αμφιλεγόμενη Πενταετία: ΚΚΕ 1936-1941» και «Η Τρομοκρατία». Μάλιστα το βιβλίο του για την τρομοκρατία έχει χρησιμοποιηθεί ως βασικό ανάγνωσμα από αναλυτές της Αντιτρομοκρατικής Υπηρεσίας, αλλά και από τρομοκράτες: κατά τη διάρκεια της σύλληψης μελών της οργάνωσης «Συνωμοσία Πυρήνων της Φωτιάς» και της εφόδου στη γιάφκα τους στο Χαλάνδρι, βρέθηκαν αντίτυπα του βιβλίου.

## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Έλληνες συγγραφείς του 20ού αιώνα
Κατηγορία:Μέλη του Πανελλήνιου Απελευθερωτικού Κινήματος
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Μάικλ Πίλγκριμ

Ο **Μάικλ Πίλγκριμ** (γεννήθηκε το 1947) είναι πολιτικός από την Αγία Λουκία, ο οποίος υπηρέτησε ως πρωθυπουργός της νησιωτικής χώρας για μικρό χρονικό διάστημα, από τον Ιανουάριο ως το Μάιο του 1982. Ήταν μέλος του Προοδευτικού Εργατικού Κόμματος.

## Καριέρα
Έγινε υπηρεσιακός πρωθυπουργός στις 17 Ιανουαρίου 1982 μετά την παραίτηση του πρωθυπουργού Ουίνστον Σίνακ μετά από πολλές απεργίες. Αιτία ήταν η προτεινόμενη εισαγωγή νομοσχεδίου που θα επέτρεπε στους βουλευτές να συνάπτουν συμβόλαια με την κυβέρνηση. Οι απεργίες προκάλεσαν μεταξύ άλλων το κλείσιμο των αεροδρομίων, με αποτέλεσμα να επηρεαστούν εκατοντάδες τουρίστες στο νησί. Ο Πίλγκριμ ήταν προσωρινά πρωθυπουργός για 4 μήνες, ως τις 3 Μαΐου 1982. Τον διαδέχθηκε στην πρωθυπουργία ο Τζον Κόμπτον.

## Παραπομπές


Πιλγκριμ
Βον Λιούις

Ο **Βον Λιούις** (Vaughan Lewis, γεννήθηκε στις 17 Μαΐου 1940) είναι πολιτικός από την Αγία Λουκία και υπηρέτησε ως πρωθυπουργός της νησιωτικής χώρας από το 1996 ως το 1997, έπειτα από την παραίτηση του Τζον Κόμπτον. Ήταν μέλος του Ενωμένου Κόμματος Εργατών (UWP). Εργάστηκε ως καθηγητής στο Πανεπιστήμιο των Δυτικών Ινδιών στο Τρινιδάδ και Τομπάγκο.

## Καριέρα
Είναι γιος του πρώτου γενικού κυβερνήτη, Άλεν Μοντγκόμερι Λιούις και ανεψιός του βραβευμένου με Νόμπελ οικονομολόγου, Σερ Άρθουρ Λιούις. Υπηρέτησε ως διευθυντής του Οργανισμού των Χωρών Ανατολικής Καραϊβικής. Έχει επίσης υπηρετήσει ως υπουργός Οικονομικών, Σχεδιασμού, Ανάπτυξης και Εξωτερικών. Έγινε πρωθυπουργός στις 2 Απριλίου 1996 και παρέμεινε στο αξίωμα ως τις 24 Μαΐου 1997, οπότε υπέστη δεινή ήττα στις γενικές εκλογές που διεξήχθησαν στις 23 Μαΐου 1997. Τον διαδέχθηκε στην πρωθυπουργία ο Κένι Άντονι.

Ο Κόμπτον κέρδισε το Λιούις στην εκλογή ηγεσίας του UWP από το συνέδριο του κόμματος, που έγινε στο Σουφριέρ στις 13 Μαρτίου 2005. Ο νέος πρόεδρος του κόμματος πήρε 260 ψήφους έναντι 135 για το Λιούις. Έπειτα και από αυτήν την ήττα, ο Λιούις αποχώρησε από το κόμμα και προσχώρησε στο Εργατικό Κόμμα Αγίας Λουκίας. Με το τελευταίο ήταν υποψήφιος στις επαναληπτικές εκλογές του 2006 για μία έδρα στην Κεντρική Κάστρις. Ο Λιούις δεν κατάφερε να πάρει την έδρα και επέστρεψε στα εκπαιδευτικά του καθήκοντα στο πανεπιστήμιο. 

Ο Λιούις είναι παντρεμένος με τη Σίρλεϊ από τη Γρενάδα και έχουν 2 παιδιά.

## Παραπομπές


Κατηγορία:Πρωθυπουργοί της Αγίας Λουκίας
Γκαέλ Ανγκουλά

Ο **Γκαέλ Ανγκουλά**, γεννημένος στις 18 Ιουλίου 1982 στην Χάβρη, είναι Γάλλος ποδοσφαιριστής με καταγωγή από το Καμερούν, ο οποίος αγωνίζεται στην θέση του δεξιού μπακ για λογαριασμό της Ανζέ ΣΚΟ.

Είναι αδερφός του Αλντό Ανγκουλά, επίσης επαγγελματία ποδοσφαιριστή.

## Βιογραφία
Ο Γκαέλ Ανγκουλά ξεκίνησε με ολίγον παράδοξο τρόπο την ενασχόλησή του με το ποδόσφαιρο. Συγκεκριμένα, αν και ασχολούνταν με το ταϊλανδέζικο μποξ, ωστόσο, υποχρεώθηκε να πάψει το άθλημα αυτό στην ηλικία των 16-17 ετών εξαιτίας συνεχιζόμενων πόνων στις κνήμες. Αγωνίστηκε στα νιάτα του σε διάφορες ομάδες της ευρύτερης περιοχής της Άνω Νορμανδίας: Φριλέζ Λε Αβρ, Τρεφιλερί Λε Αβρ, ΟΣ Φεκάμπ, Μυνισιπώ ντυ Αβρ, Νοτρ-Νταμ-ντε-Γκραβανσόν. Ιδιαίτερα δύσκολος χαρακτήρας, γνώρισε μια αρκετά αργή, μα ασταθερή, πορεία προς τον κόσμο του επαγγελματικού ποδοσφαίρου.

Το 2004, σε ηλικία 22 ετών, υπέγραψε συμβόλαιο συνεργασίας με την Μπουά-Γκιγιώμ, με την οποία και αγωνίστηκε για διάστημα τριών σεζόν στο CFA. Στην συνέχεια, μεταγράφηκε στην ΟΣΛ Ντενκέρκ, ενώ την αμέσως επόμενη σεζόν στην Πασί-συρ-Ερ, ομάδα της Νασιονάλ, όπου και καθιερώθηκε ως βασικός. 

Το 2010, αποκτήθηκε από την ΣΚ Μπαστιά, μεγάλη ομάδα η οποία εκείνη την εποχή βρισκόταν στη Νασιονάλ. Ο στόχος της άμεσης επανόδου στην Λιγκ 2 επετεύχθη, με το σύλλογο, μάλιστα, να πετυχαίνει να κατακτήσει τον τίτλο της πρωταθλήτριας. Η επόμενη σεζόν βρήκε τους Κορσικανούς να κατακτούν, εκ νέου, την Λιγκ 2 για την σεζόν 2011-2012. 

## Τίτλοι
### Σύλλογος

*  **[[ΣΚ Μπαστιά]]**
** Πρωταθλητής Λιγκ 2 το 2012
** Πρωταθλητής Νασιονάλ το 2011

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Ανζέ ΣΚΟ
Κατηγορία:Αμυντικοί ποδοσφαιριστές
Inside Llewyn Davis

***Inside Llewyn Davis*** είναι αμερικανική δραματική κωμωδία παραγωγής 2013, σε σκηνοθεσία και σενάριο των Τζόελ & Ίθαν Κοέν. Η ταινία εξιστορεί μία εβδομάδα από τη ζωή ενός τραγουδοποιού, τον Λιούιν Ντέιβις και την προσπάθειά του να αναρριχηθεί στη φολκ μουσική στη Νέα Υόρκη του 1961. Αν και ο Λιούιν Ντέιβις είναι ένας πλασματικός χαρακτήρας, η ιστορία είναι μερικώς εμπνευσμένη από την αυτοβιογραφία του τραγουδιστή της φολκ Ντέιβ Βαν Ρονκ. Πρωταγωνιστούν οι Όσκαρ Άιζακ, Κάρεϊ Μάλιγκαν, Τζον Γκούντμαν, Γκάρετ Χέντλαντ και Τζάστιν Τίμπερλεϊκ. Τη μουσική επιμέλεια της ταινίας ανέλαβε ο T Bone Burnett.

Η ταινία κυκλοφόρησε σε περιορισμένο κύκλωμα αιθουσών στις 6 Δεκεμβρίου 2013. Έλαβε μέρος στο διαγωνιστικό τμήμα του Φεστιβάλ Καννών το 2013 όπου και κέρδισε το Βραβείο Επιτροπής. Απέσπασε εξαιρετικά σχόλια από τους κριτικούς και έλαβε δύο υποψηφιότητες για Όσκαρ και τρεις για Χρυσή Σφαίρα, μεταξύ των οποίων για Καλύτερη Ταινία - Κωμωδία/Μιούζικαλ.

## Πλοκή
Η ταινία εξιστορεί μία εβδομάδα από τη ζωή ενός νεαρού τραγουδιστή της φολκ καθώς ο ίδιος περιφέρεται στη μουσική σκηνή του Γκρίνουιτς Βίλατζ το 1961. Ο Λιούιν Ντέιβις βρίσκεται σε ένα σταυροδρόμι. Με την κιθάρα του στον ώμο, χωρίς να φοβάται τον άγριο χειμώνα της Νέας Υόρκης και δίνει τη δική του προσπάθεια να γίνει διάσημος μουσικός ενάντια σε φαινομενικά ανυπέρβλητα εμπόδια, κάποια από τα οποία τα προκαλεί ο ίδιος. Ζώντας στο έλεος τόσο των φίλων του όσο και αγνώστων, δουλεύοντας όπου βρει, οι περιπέτειες του Ντέιβις τον πηγαίνουν από τα φτωχόσπιτα του Γκρίνουιτς Βίλατζ σε ένα άδειο κλαμπ του Σικάγου -σε μια οδύσσεια για να περάσει από ακρόαση για έναν μεγιστάνα της μουσικής- και πάλι πίσω.

## Ηθοποιοί και Χαρακτήρες
* Όσκαρ Άιζακ στο ρόλο του *Λιούιν Ντέιβις*
* Κάρεϊ Μάλιγκαν στο ρόλο της *Τζιν Μπέρκεϊ*
* Τζον Γκούντμαν στο ρόλο του *Ρόλαντ Τέρνερ*
* Γκάρετ Χέντλαντ στο ρόλο του *Τζόνι Πέντε*
* Τζάστιν Τίμπερλεϊκ στο ρόλο του *Τζιμ Μπέρκεϊ*
*Φ. Μάρεϊ Έιμπραχαμ στο ρόλο του *Μπαντ Γκρόσμαν*
* Σταρκ Σαντς στο ρόλο του *Τρόι Νέλσον*
* Τζανίν Σεράλες στο ρόλο της *Τζόι*
*Άνταμ Ντράιβερ στο ρόλο του *Αλ Κόντι*
* Ίθαν Φίλιπς στο ρόλο του *Μίτς Γκορφάιν*
* Άλεξ Καρπόβσκι στο ρόλο του *Μάρτι Γκριν*
* Μαξ Κασέλα στο ρόλο του *Πάπι Κορσικάτο*
* Μπέντζαμιν Πάικ στο ρόλο του *[[Μπομπ Ντίλαν]]*

## Box office
Η ταινία *Inside Llewyn Davis* έκανε άνοιγμα τριημέρου στη 15η θέση με 1,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 13,2 εκατομμύρια δολάρια και στον υπόλοιπο κόσμο συγκέντρωσε 19,7 εκατομμύρια δολάρια. Παγκοσμίως απέφερε 32,9 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* Επίσημη ιστοσελίδα 
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2013
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες σε σκηνοθεσία Αδερφών Κοέν
Κατηγορία:Ταινίες παραγωγής StudioCanal
Κατηγορία:Αμερικανικές ταινίες μαύρης κωμωδίας
Κατηγορία:Νικητές Μέγα Βραβείου Φεστιβάλ Καννών
Ορφεύς (βρίκιο)

Το βρίκιο **Ορφεύς** ήταν Ρωσικό ιστιοφόρο με ένα ιστίο που προσχώρησε στο Ελληνικό Πολεμικό Ναυτικό κατά τη διάρκεια του 19ου αιώνα, διατηρώντας το όνομά του. Υπήρξε το μοναδικό πλοίο του Ελληνικού στόλου που φέρει το όνομα αυτό.

## Ιστορία

Η ναυπήγησή του άρχισε στις 20&nbsp;Δεκεμβρίου 1842 στο ναυπηγείο Νικολάγιεφ κατά παραγγελία του ναυαρχείου Σεβαστούπολης για το Ρωσικό αυτοκρατορικό ναυτικό και η καθέλκυσή του έγινε στις 23&nbsp;Σεπτεμβρίου 1845 οπότε και εντάχθηκε στην υπηρεσία του στόλου της Μαύρης Θάλασσας. Το 1847 και 1848 το *Ορφεύς* ήταν στο Αιγαίο πέλαγος στη διάθεση του Ρώσου πρεσβευτή στην Ελλάδα. Από το 1849 μέχρι το 1851 το πλοίο εντάχθηκε σε αποστολές με ταξίδια στη Μαύρη Θάλασσα. Το 1852 το *Ορφεύς* επανεντάχθηκε στη διάθεση του Ρώσου πρεσβευτή στην Ελλάδα και επέστρεψε στο Αιγαίο πέλαγος.

Το 1853 λόγω της έναρξης του Κριμαϊκού πολέμου το *Ορφεύς* δεν ήταν σε θέση να επιστρέψει στη Ρωσία και έτσι με διαταγή του τσάρου το πλοίο πωλήθηκε στην Τεργέστη προς την Ελληνική κυβέρνηση μαζί με τα πλοία *[[Αριάδνη (Κορβέτα)|Αριάδνη]]* και *[[Περσεύς (Βρίκιο)|Περσεύς]]*. 

Το 1854 κατέπλευσε στον Πόρο μετά από παραμονή έξι μηνών στο Αυστριακό λιμάνι λόγω κατασχέσεώς του κατά τον πόλεμο από την Αυστροουγγαρία. 

Το βρίκιο Ορφεύς, όπως και το αδελφό του Περσεύς, παρόλο που επισκευάστηκαν μετά την άφιξή τους στην Ελλάδα, δεν ετέθησαν σε ενεργό υπηρεσία λόγω της σαθρότητάς τους η οποία αποκαλύφθηκε μεγαλύτερη όταν επιχειρήθηκε η επισκευή τους.

Κατά την επιδημία χολέρας στην Αθήνα του 1854–1855 χρησιμοποιήθηκε ως ξενώνας μαζί με τις κορβέτες *Αριάδνη* και *Περσεύς* όπου η ήδη κακή του κατάσταση επιδεινώθηκε. Το 1862 τα πυροβόλα του τοποθετήθηκαν στο πλοίο *[[Λουδοβίκος (Κορβέτα)|Λουδοβίκος]]*. Μαζί με το *Περσεύς* παρέμεινε σάπιο και αχρησιμοποίητο στο ναύσταθμο του Πόρου μέχρι το 1872 όπου τελικώς εκποιήθηκε.

## Παραπομπές


## Πηγές
* 
* 
* 

Κατηγορία:Ελληνικά βρίκια
Μοχαμέντ Λαμίν Γιαταρά

Ο **Μοχαμέντ Λαμίν Γιαταρά**, γεννημένος στις 28 Ιουλίου 1993 στο Κονακρί (Γουινέα), είναι διεθνής με τη Γουινέα ποδοσφαιριστής, ο οποίος αγωνίζεται ως επιθετικός ή χαφ για λογαριασμό της Ανζέ ΣΚΟ.

## Βιογραφία

### Παίκτης προερχόμενος από τα τμήματα υποδομής της Λυών

Ερχόμενος το 2009 στις ακαδημίες της Ολιμπίκ Λυών, προερχόμενος από την ΚΟΚ Σαμιέ, ερασιτεχνικό σύλλογο από τα προάστια του Περιγκέ, ο νεαρός από το Κονακρί αγωνίστηκε αρχικά στην ηλικιακή κατηγορία των Κ-17, με την οποία και πέτυχε 37 τέρματα στη διάρκεια της πρώτης του χρονιάς.

Στη διάρκεια της σεζόν 2011-2012, συμμετείχε σε 10 αναμετρήσεις, στη διάρκεια των οποίων πέτυχε 2 τέρματα με την ομάδα του CFA. 

Στις αρχές του 2012, ο Γιαταρά δοκιμάστηκε από την ΑΚ Αρλ-Αβινιόν για διάστημα μιας εβδομάδας και αγωνίστηκε απέναντι στη Νιμ Ολιμπίκ σε φιλική αναμέτρηση με τη νέα του ομάδα. Η περίοδος δοκιμαστικών αυτή είχε θετική κατάληξη και υπέγραψε συμβόλαιο διάρκειας έξι μηνών με την ομάδα της Προβηγκίας ως δανεικός.

Στην Αρλ, έφερε τον αριθμό 19 στη φανέλα του και υπήρξε συμπαίκτης ενός άλλου παίκτη που προερχόταν από τα τμήματα υποδομής της Λυών: τον Ουσμάν Ν'Ντιαγιέ, κεντρικό αμυντικό ο οποίος είχε αφιχθεί στην έναρξη της σεζόν, καθώς και τον ξάδερφό του, Ναμπί-Μουσά Γιαταρά.

Τα ξεκινήματά του ήταν άκρως πειστικά με τον σύλλογο, καθώς πέτυχε το πρώτο του τέρμα από τη δεύτερη κιόλας συμμετοχή του, κερδίζοντας με αυτόν τον τρόπο θέση βασικού για τις επερχόμενες αγωνιστικές υποχρεώσεις της ομάδας.

Πέτυχε δύο τέρματα στην τέταρτή του συμμετοχή με την προβιγκηκή ομάδα και βοήθησε, έτσι, στη βαθμολογική της ανάκαμψη.
Με το πέρας μιας σεζόν η οποία κρίθηκε πετυχημένη με τον ίδιο να πετυχαίνει 5 τέρματα σε διάστημα 5 μηνών, επέστρεψε στη Λυών ώστε να καταφέρει να βρει θέση στην πρώτη ομάδα.

Στις 3 Αυγούστου 2012, παραχωρήθηκε ως δανεικός για μία σεζόν στην ΕΣΤΑΚ, χωρίς να μπει ρήτρα αγοράς του.

Παραχωρήθηκε, εκ νέου, ως δανεικός στην Ανζέ ΣΚΟ για τη σεζόν 2013-2014. Στις 21 Σεπτεμβρίου, για την πρώτη του αναμέτρηση με τη νέα του ομάδα, πέτυχε το πρώτο του τέρμα απέναντι στην ΑΖ Οσέρ. Στις 24 Σεπτεμβρίου, πέτυχε χατ-τρικ απέναντι στην ΕΣ Τρουά ΑΚ.

### Εθνική Γουινέας
Στα τέλη Φεβρουαρίου, ο Γιαταρά κλήθηκε για πρώτη φορά από τον ομοσπονδιακό τεχνικό Μισέλ Ντυσουϊγιέ για την αναμέτρηση απέναντι στην Ακτή Ελεφαντοστού στις 1 Μαρτίου 2012 και με την ίδια να ευκαιρία, να πραγματοποιήσει την πρώτη του διεθνή συμμετοχή με την εθνική ομάδα της χώρας του. Ωστόσο, προς γενική έκπληξη, αρνήθηκε την πρόσκληση αναφέροντας χαρακτηριστικά ότι προτιμούσε να έχει περισσότερο χρόνο συμμετοχής στη Λιγκ 2.

Πραγματοποίησε την πρώτη του διεθνή συμμετοχή στις 15 Αυγούστου 2012 στη διάρκεια μιας φιλικής αναμέτρησης απέναντι στο Μαρόκο, όπου εισήλθε στον αγωνιστικό χώρο στο ημίχρονο ως αλλαγή.

## Παραπομπές


Κατηγορία:Ποδοσφαιριστές Εθνικής Γουινέας
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΑΚ Αρλ-Αβινιόν
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Ανζέ ΣΚΟ
Κατηγορία:Επιθετικοί ποδοσφαιριστές
Περσεύς (βρίκιο)

Το βρίκιο **Περσεύς** ήταν Ρωσικό ιστιοφόρο με ένα ιστίο που προσχώρησε στο Ελληνικό Πολεμικό Ναυτικό κατά τη διάρκεια του 19ου αιώνα, διατηρώντας το όνομά του.

## Ιστορία

Η ναυπήγησή του άρχισε στις 16&nbsp;Ιουνίου 1839 στο ναυπηγείο Νικολάγιεφ κατά παραγγελία του ναυαρχείου Σεβαστούπολης για το Ρωσικό αυτοκρατορικό ναυτικό και στις 23&nbsp;Ιουνίου 1840 εντάχθηκε στην υπηρεσία του στόλου της Μαύρης Θάλασσας. Από το 1841 μέχρι το 1843 το *Περσεύς* ακολούθησε αποστολές με ταξίδια στη Μαύρη Θάλασσα. Στις 20 Ιουλίου 1843 το ναυαρχείο Σεβαστούπολης το έστειλε στο Αιγαίο πέλαγος στη διάθεση του Ρώσου πρεσβευτή στην Ελλάδα. Το 1844 επέστρεψε στην Σεβαστούπολη και την περίοδο 1846-1848 αποσπάστηκε προς υπηρεσία στην ακτή του Καυκάσου. Τον Ιούλιο του 1851 το *Περσεύς* επανεντάχθηκε στη διάθεση του Ρώσου πρεσβευτή στην Ελλάδα και επέστρεψε στο Αιγαίο πέλαγος.

Το 1853 με την έναρξη του Κριμαϊκού πολέμου το *Περσεύς* περιπολούσε στη Μεσόγειο Θάλασσα και λόγω του πολέμου δεν ήταν σε θέση να επιστρέψει στη Ρωσία, έτσι με διαταγή του τσάρου πωλήθηκε στη Ζάρα (τη σημερινή Ζαντάρ της Κροατίας) προς την Ελληνική κυβέρνηση μαζί με τα πλοία *[[Αριάδνη (Κορβέτα)|Αριάδνη]]* και *[[Ορφεύς (Βρίκιο)|Ορφεύς]]* που ήταν στην Τεργέστη.

Το 1854 κατέπλευσε στον Πειραιά μετά από παραμονή έξι μηνών στο Αυστριακό λιμάνι λόγω κατασχέσεώς του κατά τον πόλεμο από την Αυστροουγγαρία. Κατά την επιδημία χολέρας στην Αθήνα του 1854–1855 χρησιμοποιήθηκε ως ξενώνας μαζί με τα πλοία *Αριάδνη* και *Ορφεύς*. Το 1862 τα πυροβόλα του τοποθετήθηκαν στο πλοίο *[[Λουδοβίκος (Κορβέτα)|Λουδοβίκος]]*. Τελικώς εκποιήθηκε το 1868 και από την διάλυσή του αναφέρεται ότι εξοικονομήθηκαν 340 οκάδες ορειχάλκου και 3.587 οκάδες χαλκού.

## Πλοία με το όνομα ''Περσεύς''

Το βρίκιο *Περσεύς* είναι το πρώτo κατά σειρά από τα τρία πλοία συνολικά που φέρουν το όνομα αυτό, τα άλλα δύο είναι τα δίδυμα ρυμουλκά Α429 Περσεύς II και Περσεύς III.

## Πηγές

* 
* 
* 

Κατηγορία:Ελληνικά βρίκια